इसके लिए 12 नवंबर को त्रिवेणी बांध स्थित रामानंदाचार्य मठ के प्रयागदास जी महाराज के आश्रम परिसर में खाक चौक व्यवस्था समित की बैठक दिन में 11 बजे से होगी। खाक चौक की भूमि के लिए देश भर से आ रहे महंत-महामंडलेश्वर दो दिन तक प्रयाग में कैंप करेंगे। जिसमें सभी जगहों के संत-महंत हिस्सा लेंगे। वैष्णव अखाड़ों के संत पहले भूमि का अवलोकन करेंगे। मेला प्रशासन की बनाई गई व्यवस्था को समझेंगे। अगर सभी अखाड़ों को उस पर सहमति होती है और खाक चौक को बसाने की परंपरा बनी रहती है तो ठीक, अन्यथा कुंभ में शिविर लगाने का विचार किया जाएगा।